Gradonačelnica Glavnog grada Podgorice, Zaključkom broj 01-018/24-985 od 05.02.2024. godine, utvrdila je Nacrt lokalnog akcionog plana za mlade 2024. Glavnog grada Podgorica.

 Nacrt se stavlja na javnu raspravu u trajanju od 15 dana, počev od 08.02.2024. godine, zaključno sa 22.02.2024. godine.

**PROGRAM JAVNE RASPRAVE**

Nacrt lokalnog akcionog plana objaviće se:

* kao podlistak u dnevnom listu »Pobjeda«;
* na internet sajtu Glavnog grada Podgorica [www.podgorica.me](http://www.podgorica.me/).

 Nacrt lokalnog akcionog plana dostaviće se:

* odbornicima Skupštine Glavnog grada;
* Savjetu za razvoj i zaštitu lokalne samouprave Glavnog grada;
* mjesnim zajednicama Glavnog grada;
* nevladinom sektoru preko CRNVO.

 Javna rasprava održaće se u elektronskoj, pisanoj i usmenoj formi.

 Javna rasprava u elektronskoj formi organizuje se putem dostavljanja elektronskih primjedbi, prijedloga i sugestija građana i drugih učesnika na e-mail lokalna.samouprava@podgorica.me u toku cjelokupnog perioda predviđenog za javnu raspravu.

 Javna rasprava u pisanoj formi organizuje se putem dostavljanja pisanih primjedbi, prijedloga i sugestija građana i drugih učesnika na adresu: Sekretarijat za lokalnu samoupravu i saradnju sa civilnim društvom, Ulica Vuka Karadžića 16, zaključno sa danom okončanja javne rasprave.

 Centralna javna rasprava u usmenoj formi održaće se u zgradi Skupštine Glavnog grada – Podgorica – press sala na I spratu, Ul. Njegoševa br. 20, dana 16.02.2024. godine sa početkom u 10:00 časova.

 Ocjenjivanje uspješnosti i kvaliteta javne rasprave izvršiće se na evaluacionim listićima koji će učesnicima biti podijeljeni na licu mjesta.

 Javnu raspravu sprovešće Sekretarijat za lokalnu samoupravu i saradnju sa civilnim društvom, koji će po okončanju iste, sačiniti izvještaj o sprovedenoj javnoj raspravi sa primjedbama, prijedlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web sajtu Glavnog grada u roku od tri dana od dana izrade.

**SEKRETARIJAT ZA LOKALNU SAMOUPRAVU**

**I SARADNJU SA CIVILNIM DRUŠTVOM**